
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2936 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ανακατανομή κενής οργανικής θέσης ειδικευμέ¬ 
νου ιατρού Ε.Σ.Υ., στο Γενικό Νοσοκομείο Μυτιλή¬ 
νης «ΒΟΣΤΑΝΕΙΟ». 

2 

Κατανομή προσωπικού στο Υπουργείο Παιδείας, 
Έρευνας και Θρησκευμάτων έτους 2017. 

3 

Επιβολή πολλαπλών τελών στον ΚΟΚΗΑΚ 
ΜΙΙΒΑ5ΗΑΚ Ηϋ55ΑΙΝ του ΜυΗΑΜΜΑϋ 5ΗΑΡΙ για 
λαθρεμπορία καπνικών. 

4 

Τροποποίηση διατάξεων του κώδικα διαχείρι¬ 
σης του ελληνικού δικτύου διανομής ηλεκτρικής 
ενέργειας (ΕΔΔΗΕ). 

5 

Τροποποίηση του Οργανισμού Εσωτερικής Υπη¬ 
ρεσίας του Δήμου Μαρκοπούλου - Μεσογαίας ως 
προς το άρθρο 13 αυτού. 

6 

Έγκριση προσωρινών κυκλοφοριακών ρυθμίσε¬ 
ων σύμφωνα με την υπ' αριθ. 53/2017 απόφαση 
του Περιφερειακού Συμβουλίου, στα πλαίσια 
εκτέλεσης του έργου «Εργασίες αποκατάστασης 
και συμπλήρωσηςτηςσήμανσηςτηςυπ'αριθμ. (1) 
Επαρχιακής οδού Τμήμα Κοπανάς - όρια Νομού 
προς Σκύδρα» της Π.Ε Ημαθίας. 


ΑΠΟΦΑΣΕΙΣ 

Αριθμ. Α3α/14751 (1) 

Ανακατανομή κενής οργανικής θέσης ειδικευμέ¬ 
νου ιατρού Ε.Σ.Υ., στο Γενικό Νοσοκομείο Μυτι¬ 
λήνης «ΒΟΣΤΑΝΕΙΟ». 

ΟΙ ΥΠΟΥΡΓΟΙ 

ΥΓΕΙΑΣ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 54 του ν. 4178/2013 «Αντι¬ 
μετώπιση της Αυθαίρετης Δόμησης - Περιβαλλοντικό 
Ισοζύγιο και άλλες διατάξεις» (Α' 174), όπως ισχύει. 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Οργανα, που κυρώθηκε με 
το άρθρο πρώτο του π.δ/τος 63/2005 (Α'98). 

γ) του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (Α'32). 

δ) της παρ. Ατού άρθρου 18 του ν. 4213/2013 «Προ¬ 
σαρμογή της εθνικής νομοθεσίας στις διατάξεις της Οδη¬ 
γίας 2011 /24/ΕΕ του Ευρωπαϊκού Κοινοβουλίου και του 
Συμβουλίου της 9ης Μαρτίου 2011 περί εφαρμογήςτων 
δικαιωμάτων των ασθενών στο πλαίσιο της διασυνορι¬ 
ακής υγειονομικής περίθαλψης (I 88/45/4.4.2011) και 
άλλες διατάξεις,» (Α'261), όπως αντικαταστάθηκε από 

τις διατάξεις της παρ. 2 του άρθρου 15 του ν. 4238/2014 «Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή 
σκοπού Ε.Ο.Π.Υ.Υ. και λοιπές διατάξεις» (Α'38). 

ε) του π.δ/τος 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ16). 

στ) του π.δ/τος 123/2016 «Ανασύσταση και μετονομασία του Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του ΥπουργείουΤουρισμού, σύσταση Υπουργείου Μεταναστευτικής Πολιτικής 
και Υπουργείου Ψηφιακής Πολιτικής,Τηλεπικοινωνιών και Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης και Τουρισμού και Υποδομών, Μεταφορών και Δικτύων» 
(Α'208). 

ζ) της αριθ. Υ4δ/Γ.Π.οικ. 22869/06-03-2012 απόφασης του Υπουργού Υγείας και Κοινωνικής Αλληλεγγύης «Ορ¬ 
γάνωση, τρόπος λειτουργίας και στελέχωσης των Τμημάτων Επειγόντων Περιστατικών (ΤΕΠ) των Νοσοκομείων 
του Ε.Σ.Υ.» (Β'874). 

η) του π.δ/τος 125/2016 «Διορισμός Υπουργών, Αναπληρωτών Υπουργών και Υφυπουργών» (Α'210). 

2. Την υπ' αριθ. Υ25/2015 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (Β'2144). 

3. Την υπ' αριθ. Υ4α/οικ.121796/2012 κοινή υπουργική απόφαση «Οργανισμός του Γενικού Νοσοκομείου Μυτι¬ 
λήνης "ΒΟΣΤΑΝΕΙΟ"» (Β'3476), όπως ισχύει. 

4. Την υπ'αριθ. 70η /31-03-2017 (Ο.Ε.) (Θέμα 5) Συνεδρίαση του ΚΕ.ΣΥ.ΠΕ. 

5. Την υπ'αριθ. ΔΑΑΔ/7625/20-02-2017 εισήγηση της Διοίκησης της 2ης ΥΠΕ Πειραιώς και Αιγαίου. 

6. Το υπ'αριθ. 02/02-02-2017 Απόσπασμα Πρακτικού Συνεδρίασης του Διοικητικού Συμβουλίου των διασυνδεό- 
μενων Νοσοκομείων «Γενικό Νοσοκομείο Μυτιλήνης "ΒΟΣΤΑΝΕΙΟ" και Γ.Ν.-ΚΥ Λήμνου». 

7. Το υπ' αριθ. Βία/οικ. 33389/03-05-2017 έγγραφο του Προϊσταμένου της Γεν. Δ/νσης Οικονομικών Υπηρεσιών 
του Υπουργείου Υγείας. 

8. Το γεγονός ότι από την εφαρμογή των διατάξεων της απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Την ανακατανομή κενών οργανικών θέσεων ειδικευμένων ιατρών Ε.Σ.Υ., όπως αυτές προβλέπονται στο άρθρο 
14 της υπ' αριθ. Υ4α/οικ121796/12 κοινή υπουργική απόφαση «Οργανισμός του Γενικού Νοσοκομείου Μυτιλήνης 
"ΒΟΣΤΑΝΕΙΟ" (Β'3476), όπως τροποποιήθηκε και συμπληρώθηκε με τις υπ'αριθμ. Υ4α/37773/13 κοινή υπουργική 
απόφαση (ΒΊ289) και Α3α/38172/16 κοινή υπουργική απόφαση (Β' 1811), μέσω κατάργησης και αντίστοιχης σύ¬ 
στασης θέσεων ως εξής: 


ΕΙΔΙΚΟΤΗΤΑ 

ΑΡΙΘΜΟΣ ΚΕΝΩΝ ΘΕΣΕΩΝ 
ΠΟΥ ΚΑΤΑΡΓΟΥΝΤΑΙ 

ΑΡΙΘΜΟΣ ΘΕΣΕΩΝ 
ΠΟΥ ΣΥΝΙΣΤΩΝΤΑΙ 

ΔΙΑΜΟΡΦΩΣΗ ΘΕΣΕΩΝ 
ΣΤΗΝ ΕΙΔΙΚΟΤΗΤΑ 

Ψυχιατρικής 

1 


3 

Αναισθησιολογίας ή Παθολογίας 
ή Καρδιολογίας ή Χειρουργικής ή 
Πνευμονολογίας- Φυματολογίας (με 
αποδεδειγμένη εμπειρία και γνώση 
στην επείγουσα ιατρική ή εξειδίκευ- 
ση στη ΜΕΘ) ή Γενικής Ιατρικής (με 
αποδεδειγμένη εμπειρία και γνώση 
στην επείγουσα ιατρική, διάσωση, 
προνοσοκομειακή περίθαλψη και 
διαχείριση - διοίκηση - συντονισμό 
του έργου της εφημερίας) 


1 

1 


Όταν πρόκειται για κάλυψη θέσης βαθμού Επιμ. Α'και Επιμ. Β' για τη στελέχωση του ΤΕΠ, προστίθεται και η ειδι¬ 
κότητα της Ορθοπεδικής. Κατά τα λοιπά το τροποποιούμενο άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 7 Αυγούστου 2017 
Οι Υπουργοί 

Αναπληρωτής 

Υπουργός Υγείας Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


ΠΑΥΛΟΣ ΠΟΛΑΚΗΣ 










Τεύχος Β' 2936/29.08.2017 

Αριθμ. ΔΙΠΑΑΔ/Φ.Κ./1 06 /22278 (2) 

Κατανομή προσωπικού στο Υπουργείο Παιδείας, 

Έρευνας και Θρησκευμάτων έτους 2017. 

Η ΥΠΟΥΡΓΟΣ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012). 

2. Το π.δ. 123/2016 (ΦΕΚ 208/Α74-11-2016) «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
και Τουρισμού και Υποδομών, Μεταφορών και Δικτύων» 
και το π.δ. 125/2016 (ΦΕΚ 210/Α75-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ' αρ. ΔΙΠΠ/Φ.ΕΠ. 1/71 /οικ. 4573/01-3-2011 
(ΦΕΚ 323/Β71-3-2011) κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυ¬ 
βέρνησης και Οικονομικών, για τον καθορισμό των προ¬ 
τεραιοτήτων των κριτηρίων κατανομής προσωπικού. 

4. Το υπ'αριθμ. Φ.122.1/87/115368/Ζ2/7-7-2017 έγγρα¬ 
φο του Υπουργείου Παιδείας,Έρευνας και Θρησκευμάτων. 

5. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή στο Πανεπιστήμιο Ιωαννίνων των κά¬ 
τωθι Καθηγητών (Υπουργείο Παιδείας, Έρευνας και Θρη¬ 
σκευμάτων) : 

α. Παπούλια Χρήστου, του Μιχαήλ, σε κενή μόνιμη 
θέση Καθηγητή, της βαθμίδας του Καθηγητή πρώτης 
βαθμίδας, στο Τμήμα Αρχιτεκτόνων Μηχανικών, του 
Πανεπιστημίου Ιωαννίνων. 

β. Δημητρακόπουλου Αριστοτέλη, του Φωτίου, σε κενή 
μόνιμη θέση Καθηγητή, της βαθμίδας του Αναπληρωτή 
Καθηγητή, στο Τμήμα Αρχιτεκτόνων Μηχανικών, του 
Πανεπιστημίου Ιωαννίνων. 

γ. Παπαγεωργίου Αγγέλου, του Χρυσοστόμου, σε κενή 
μόνιμη θέση Καθηγητή, της βαθμίδας του Αναπληρωτή 
Καθηγητή, στο Τμήμα Αρχιτεκτόνων Μηχανικών, του 
Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


(3) 

Επιβολή πολλαπλών τελών στον ΚΟΚΗΑΚ 
ΜΙΙΒΑ5ΗΑΚ ΗΙΙ55ΑΙΝ του ΜΙΙΗΑΜΜΑΘ 5ΗΑΡΙ 
για λαθρεμπορία καπνικών. 

Με την αριθ. 144/2015/05-07-2017 καταλογιστική 
πράξη της Προϊσταμένης του Τελωνείου Ηρακλείου, ο 
ΚΟΚΗΑΒ ΜυΒΑ5ΗΑΚ Ηυ55ΑΙΝ του ΜυΗΑΜΜΑΘ 5ΗΑΡΙ, 
αγνώστου διαμονής και λοιπών στοιχείων, ο οποίος κατε- 
λήφθη να έχει στην κατοχή του ποσότητα τσιγάρων ίση 
με τετρακόσια (400) τεμάχια, άνευ της προβλεπόμενης 
εκ του νόμου φορολογικής σήμανσης και των νόμιμων 
παραστατικών, ως εκ τούτου, στερούμενου τελωνειακού 
ελέγχου και χωρίς να έχουν καταβληθεί οι αναλογούσες 
στην ανωτέρω ποσότητα καπνικών δασμοφορολογικές 
επιβαρύνσεις, κρίθηκε υπαίτιος τέλεσης λαθρεμπορίας, 
των συνδυασμένων διατάξεων των άρθρων 119Α, 142, 
155, του ν. 2960/01 «Περί Εθνικού Τελωνειακού Κώδικα». 

Επιβλήθηκε σε βάρος του ανωτέρω υπαιτίου, το 
προβλεπόμενο πρόστιμο του άρθρου 150 παρ. 1 του 
ν. 2960/2001 ύψους πενταπλάσιου (λόγω υποτροπής) 
των δασμοφορολογικών επιβαρύνσεων που αναλογούν 
στην κατασχεμένη ποσότητα καπνού, με την επιφύλαξη 
του ελάχιστου ορίου του δ' εδαφ. της παρ. 1 του άρθρου 
150 του ν. 2960/01, δηλαδή πολλαπλά τέλη ύψους χιλίων 
πεντακοσίων ευρώ (1.500), πλέον τελών χαρτοσήμου 
(Τ.Χ. 2%) και ΟΓΑ (0,4%), συνολικά χιλίων πεντακοσίων 
τριάντα έξι (1.536) ευρώ. 

Η ανωτέρω περίληψη δημοσιεύεται στην Εφημερίδα 
της Κυβερνήσεως κατ' εφαρμογή των διατάξεων του 
άρθρου 152 παρ. 5 του ν. 2960/2001 «Περί Εθνικού Τε¬ 
λωνειακού Κώδικα». 

Η Προϊσταμένη Τελωνείου 
ΑΝΝΑ ΗΛΙΑΔΟΥ 


Αριθμ. 701/2017 (4) 

Τροποποίηση διατάξεων του κώδικα διαχείρι¬ 
σης του ελληνικού δικτύου διανομής ηλεκτρικής 
ενέργειας (ΕΔΔΗΕ). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

(συνεδρίαση 2 Αυγούστου 2017 και 
3 Αυγούστου 2017) 

Έχοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.08.2011, 
όπως ισχύει, και ιδίως τα άρθρα 122,127,128 και 140. 

2. Την εξουσιοδοτική διάταξη της παραγράφου 1 του 
άρθρου 128 του ν. 4001 /2011 για την έκδοση και την 
τροποποίηση του Κώδικα Διαχείρισης του Ελληνικού 
Δικτύου Διανομής Ηλεκτρικής Ενέργειας (εφεξής «Κώ¬ 
δικας ΕΔΔΗΕ»), 

3. Την υπ'αριθμ. 395/2016 απόφαση ΡΑΕ με την οποία 
θεσπίσθηκε ο Κώδικας ΕΔΔΗΕ (ΦΕΚ Β'78/20.1.2017). 

4. Την υπ' αριθ. 665/2013 απόφαση ΡΑΕ «Οδηγίες για τη 
βελτίωση και εκσυγχρονισμό του προγράμματος «Εγγυ¬ 
ημένες Υπηρεσίες» του διαχειριστή του Ελληνικού Δικτύ¬ 
ου Διανομής Ηλεκτρικής Ενέργειας Ανώνυμης Εταιρείας 
(Δ.Ε.Δ.Δ.Η.Ε. Α.Ε.)». 

5. Την υπ'αριθ. 165/2014 απόφαση ΡΑΕ «Έγκριση του 
προγράμματος «Εγγυημένες Υπηρεσίες προς Καταναλω¬ 
τές» του διαχειριστή του Ελληνικού Δικτύου Διανομής 
Ηλεκτρικής Ενέργειας Ανώνυμης Εταιρείας (Δ.Ε.Δ.Δ.Η.Ε. 
Α.Ε.), κατόπιν της υπ' αριθ. 665/30.12.2013 απόφασης 
της ΡΑΕ». 

6. Την υπ'αριθ. 461/2015 απόφαση ΡΑΕ περί παρά¬ 
τασης της πρώτης φάσης κατά ένα έτος του προγράμ¬ 
ματος «Εγγυημένες Υπηρεσίες προς Καταναλωτές» του 
διαχειριστή του Ελληνικού Δικτύου Διανομής Ηλεκτρικής 
Ενέργειας Ανώνυμης Εταιρείας (Δ.Ε.Δ.Δ.Η.Ε. Α.Ε.). 

7. Την υπ'αριθμ. πρωτ. ΡΑΕ 1-214540/24.11.2016 ει¬ 
σήγηση του διαχειριστή Δικτύου σχετικά με τη διαμόρ¬ 
φωση του προγράμματος «Εγγυημένες Υπηρεσίες προς 
Καταναλωτές» κατά τη δεύτερη φάση εφαρμογής του. 

8. Τη δημόσια διαβούλευση που διενήργησε η ΡΑΕ την 
5.7.2017 επί πρότασης της Αρχής για τροποποίηση δια¬ 
τάξεων του Κώδικα ΕΔΔΗΕ αναφορικά με το πρόγραμμα 
«ΕΓΓΥΗΜΕΝΕΣ ΥΠΗΡΕΣΙΕΣ» του διαχειριστή Δικτύου, 
στο πλαίσιο της οποίας δεν υποβλήθηκαν απόψεις. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή σύμφωνα μετηνπαράγραφο 1 του άρθρου 128 
του ν. 4001/2011 καθορίζεται ότι «Η διαχείριση του ΕΔ¬ 
ΔΗΕ διενεργείται σύμφωνα με τις διατάξεις του Κώδικα 
Διαχείρισης του ΕΔΔΗΕ, ο οποίος καταρτίζεται από τη 
ΔΕΔΔΗΕ, που υποβάλλει τη γνώμη της στη ΡΑΕ. Η ΡΑΕ, 
κατόπιν δημόσιας διαβούλευσης και αφού προβεί σε τυ¬ 
χόν τροποποιήσεις και προσθήκες, εκδίδει με απόφασή 
της το τελικό κείμενο του Κώδικα Διαχείρισης του ΕΔ¬ 
ΔΗΕ, το οποίο δημοσιεύεται στην Εφημερίδα της Κυβερ- 
νήσεως. Ο Κώδικας τροποποιείται, είτε με πρωτοβουλία 
της ΡΑΕ είτε κατόπιν αιτήματος της ΔΕΔΔΗΕ ΑΕ ή τρίτων 
προσώπων που έχουν έννομο συμφέρον, κατ'εφαρμογή 
της διαδικασίας του προηγούμενου εδαφίου.». 

Επειδή με τις υπ' αριθμόν 665/2013 και 165/2014 
αποφάσεις ΡΑΕ προσδιορίσθηκαν οδηγίες και οδικός 
χάρτης για τη βελτίωση και τον εκσυγχρονισμό του 
προγράμματος «Εγγυημένες Υπηρεσίες» του διαχειρι¬ 
στή Δικτύου και εγκρίθηκε η πρώτη φάση εφαρμογής 
του για την περίοδο 1.4.2014 έως 31.12.2015. Στη συνέ¬ 
χεια, με την υπ'αριθμ. 461/2015 απόφαση ΡΑΕ, η πρώτη 
φάση εφαρμογής του προγράμματος παρατάθηκε έως 
την 31.12.2016. Το πρόγραμμα «Εγγυημένες Υπηρεσί¬ 
ες» του διαχειριστή αποτελεί ρυθμιστική προσαρμογή 
του «Χάρτη Υποχρεώσεων προς Καταναλωτές» (ΧΥΚ), ο 
οποίος καταρτίστηκε από τη ΔΕΗ Α.Ε. σε εφαρμογή των 
διατάξεων του ν. 3429/2005 και στη συνέχεια υιοθετήθη¬ 
κε από τη ΔΕΔΔΗ Ε Α.Ε., ως διαχειριστή δικτύου. Με τις ως 
άνω αποφάσεις ΡΑΕ προσδιορίστηκε το αντικείμενο και 
το χρονοδιάγραμμα της ρυθμιστικήςπροσαρμογήςτου 
ΧΥΚ που στόχο είχε τη βελτίωση και τον εκσυγχρονισμό 


του προγράμματος, έως την αντικατάστασή του από τον 
αντίστοιχο μηχανισμό «Ατομικών Εγγυήσεων Ποιότητας» 
του Κώδικα ΕΔΔΗΕ. 

Επειδή ο διαχειριστής του δικτύου, σε συνέχεια των 
ανωτέρω αποφάσεων ΡΑΕ, υπέβαλλε με το υπ' αριθμ. 
1-214540/24.11.2016 έγγραφό του εισήγηση για τη δια¬ 
μόρφωση του προγράμματος «Εγγυημένες Υπηρεσίες» 
κατά τη δεύτερη φάση εφαρμογής του. 

Επειδή τα ζητήματα που ρυθμίζονται με το πρόγραμ¬ 
μα «Εγγυημένες Υπηρεσίες» του διαχειριστή αποτελούν 
αντικείμενο του κώδικα ΕΔΔΗΕ (και ειδικότερα του Τμή¬ 
ματος III «Ποιότητα Υπηρεσιών Διανομής») και συγκε¬ 
κριμένα προβλέπεται να ρυθμίζονται κατά ένα μέρος 
με τις «Αποφάσεις Ρύθμισης Διανομής» (άρθρο 4 του 
Κώδικα ΕΔΔΗΕ) και κατά άλλο μέρος με τα «Εγχειρίδια 
Ποιότητας Υπηρεσιών» (άρθρο 21 του κώδικα). Για το 
λόγο αυτό, μετά την έκδοση των «Εγχειριδίων Ποιότητας 
Υπηρεσιών» και «Απόφασης Ρύθμισης Διανομής» που 
θα καλύπτει πλήρως το αντικείμενο του προγράμμα¬ 
τος «Εγγυημένες Υπηρεσίες», όπως αυτό θα ισχύει τη 
συγκεκριμένη χρονική στιγμή, το εν λόγω πρόγραμμα 
υποκαθίσταται πλήρως από τον αντίστοιχο μηχανισμό 
«Ατομικών Εγγυήσεων Ποιότητας» που προβλέπεται 
σύμφωνα με τις διατάξεις του Κώδικα ΕΔΔΗΕ, όπως 
προκύπτει ευχερώς από τη διάταξη του άρθρου 138, 
παράγραφος 2, περίπτωση (α), υποπερίπτωση (αα). 

Επειδή, κατά το μεταβατικό στάδιο έως την έκδοση 
των ανωτέρω αποφάσεων ΡΑΕ που προβλέπονται σύμ¬ 
φωνα με τις διατάξεις του Κώδικα ΕΔΔΗΕ (έγκριση Εγ¬ 
χειριδίων Ποιότητας Υπηρεσιών και απόφαση Ρύθμισης 
Διανομής) και θα καλύπτουν πλήρως το αντικείμενο του 
εν λόγω προγράμματος και προκειμένου να αποφευχθεί 
ενδεχόμενη σύγχυση ως προς το πεδίο εφαρμογής του 
Κώδικα και των αποφάσεων που εκδίδονται κατ'εξουσι¬ 
οδότησή του, κρίνεται σκόπιμο να περιληφθεί επιπλέον 
στον Κώδικα ΕΔΔΗΕ ρητή εξουσιοδοτική διάταξη για την 
έκδοση απόφασης ΡΑΕ με αντικείμενο την έγκριση του 
προγράμματος «Εγγυημένες Υπηρεσίες» του διαχειριστή. 

Επειδή η ΡΑΕ έθεσε σε δημόσια διαβούλευση πρότα¬ 
ση για την τροποποίηση της διάταξης του άρθρου 138, 
παράγραφος 2, περίπτωση (α), υποπερίπτωση (αα), ώστε 
να περιληφθεί σε αυτήν η προαναφερθείσα ρητή εξουσι- 
οδοτική διάταξη για την έγκριση του προγράμματος «Εγ¬ 
γυημένες Υπηρεσίες» του διαχειριστή Δικτύου. Επί της 
πρότασης αυτής δεν υποβλήθηκαν απόψεις, αποφασίζει: 

1. Την αντικατάσταση της υποπερίπτωσης (αα) της πε¬ 
ρίπτωσης (α) της παραγράφου 2 του άρθρου 138 του 
Κώδικα Διαχείρισης του ΕΔΔΗΕ (ΦΕΚ Β'78/20.1.2017) 
ως ακολούθως: 

"(αα) Για τις διαστάσεις ποιότητας εξυπηρέτησης που 
περιλαμβάνονται στο πρόγραμμα «Εγγυημένες Υπη¬ 
ρεσίες», το οποίο καταρτίζεται από τον διαχειριστή και 
εγκρίνεται από τη ΡΑΕ.Το πρόγραμμα «Εγγυημένες Υπη¬ 
ρεσίες» όπως κάθε φορά τροποποιείται και ισχύει, εφαρ¬ 
μόζεται έως την έκδοση των εγχειριδίων του άρθρου 21 
του παρόντος, καθώς και της απόφασης ρύθμισης δια¬ 
νομής ηλεκτρικής ενέργειας, με τις διατάξεις των οποίων 
ρυθμίζονται και τίθενται σε εφαρμογή όρια ατομικών 
εγγυήσεων για όλες τις διαστάσεις ποιότητας εξυπηρέτη- 

σης του προηγούμενου εδαφίου, καθώς και για διαστά¬ 
σεις ποιότητας ενέργειας που τυχόν περιλαμβάνονται ως 
εγγυημένες υπηρεσίες στο ως άνω πρόγραμμα." 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 3 Αυγούστου 2017 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. 63029/23294 (5) 

Τροποποίηση του Οργανισμού Εσωτερικής Υπη¬ 
ρεσίας του Δήμου Μαρκοπούλου - Μεσογαίας ως 
προς το άρθρο 13 αυτού. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α/2016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 63 περ. στ, 97,98 και 280 
του ν. 3852/2010 (ΦΕΚ 87/Α72010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

5. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

6. Τις διατάξεις των άρθρων 87, 88, 89 και 99 του 
ν. 3584/2007 (ΦΕΚ 143/Α72007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων», 
όπως αντικαταστάθηκαν από τις διατάξεις του άρθρου 
29 παρ. 4, 5 και 6 του ν. 4369/2016 (ΦΕΚ 33/Α /2016) 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 
(διαφάνεια αξιοκρατία και αποτελεσματικότητα της Δη¬ 
μόσιας Διοίκησης) και άλλες διατάξεις». 


7. Τ ις διατάξεις του άρθρου 54 παρ. 3 του ν. 4178/2013 
(ΦΕΚ 174/Α72013) «Αντιμετώπιση της αυθαίρετης δό¬ 
μησης - Περιβαλλοντικό Ισοζύγιο και άλλες διατάξεις». 

8. Τις διατάξεις του άρθρου 33 παρ. Ια και 1β του 
ν. 4024/2011 (ΦΕΚ 226/Α72011) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012- 
2015». 

9. Τ ις διατάξεις του άρθρου 24 του ν. 4479/2017 (ΦΕΚ 
94/Α72017) «Τροποποιήσεις του ν. 2725/1999 και άλλες 
διατάξεις». 

10. Την 39216/02.12.1991 απόφαση του Νομάρχη 
Ανατολικής Αττικής (ΦΕΚ 1032/Β /19.12.1991) περί 
ψήφισης νέου ΟΕΥ του Δήμου Μαρκοπούλου Με- 
σογαίας, την 11872/19.04.1995 απόφαση του Περι¬ 
φερειακού Διευθυντή Ανατολικής Αττικής (ΦΕΚ 429/ 
Β717.05.1995) περί ψήφισης νέου ΟΕΥ του Δήμου 
Μαρκοπούλου Μεσογαίας, την 08/Δ.Τ.Α./331/27.04.2000 
απόφαση του Γενικού Γραμματέα Περιφέρειας Ατ¬ 
τικής (ΦΕΚ 680/Β /02.06.2000) περί τροποποίησης 
του ΟΕΥ του Δήμου Μαρκοπούλου Μεσογαίας, την 
08/Δ.Τ.Α./26642/24.12.2001 απόφαση του Γενικού Γραμ¬ 
ματέα Περιφέρειας Αττικής (ΦΕΚ 1825/Β731.12.2001) 
περί τροποποίησης του ΟΕΥ του Δήμου Μαρκοπούλου 
Μεσογαίας, την 08/Δ.Τ.Α./12911/30.05.2005 απόφαση 
του Γενικού Γραμματέα Περιφέρειας Αττικής (ΦΕΚ 788/ 
Β710.06.2005) περί τροποποίησης του ΟΕΥ του Δήμου 
Μαρκοπούλου Μεσογαίας. 

11. Την 3/2017 εισήγηση της Εκτελεστικής Επιτροπής 
του Δήμου Μαρκοπούλου Μεσογαίας περί τροποποίη¬ 
σης του ισχύοντος ΟΕΥ του Δήμου Μαρκοπούλου Με- 
σογαίας. 

12. Την 215/2017 απόφαση του Δημοτικού Συμβου¬ 
λίου Μαρκοπούλου Μεσογαίας (ορθή επανάληψη) περί 
τροποποίησηςτου ισχύοντος ΟΕΥ ωςπροςτο άρθρο 13. 

13. Τη γνωμοδότηση του οικείου Υπηρεσιακού Συμ¬ 
βουλίου - Υπηρεσιακό Συμβούλιο Υπαλλήλων ΟΤΑ Ανα¬ 
τολικής Αττικής, που διατυπώθηκε στο 7/2017 πρακτικό 
του. 

14. Την 176/2017 απόφαση της Οικονομικής Επιτρο¬ 
πής του Δήμου Μαρκοπούλου Μεσογαίας. 

15. Την οικ. 45873/17114/01.06.2017 (ΦΕΚ 2055/Β/ 
14.06.2017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής, αποφασίζουμε: 

Εγκρίνεται η 215/2017 απόφαση του Δημοτικού Συμ¬ 
βουλίου Μαρκοπούλου Μεσογαίας (ορθή επανάληψη), 
περίτροποποίησηςτου ισχύοντος ΟΕΥ του Δήμου Μαρκο¬ 
πούλου Μεσογαίας, ως προς το άρθρο 13 (Κλάδοι - Κατη¬ 
γορίες/3ΤΕΧΝΙΚΟ ΠΡΟΣΩΠΙΚΟ/Γ. ΚΛΑΔΟΙ ΔΕ (περιπ. δ, ε), 
Δ. ΚΛΑΔΟΙ ΥΕ α του Μέρους Δεύτερου - Στελέχωση Δή¬ 
μου Κεφάλαιο Β7 Μόνιμο Προσωπικό - Κατηγορίες και 
συστήνονται δεκαπέντε (15) νέες οργανικές θέσεις στις 
ανταποδοτικές υπηρεσίες ως εξής: 

ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

κλάδος ΔΕ 28 Χειριστών Μηχανήματος Έργου - Μία 
(1) νέα θέση 

κλάδος ΔΕ29 Οδηγών Αυτοκινήτων - Τρεις (3) νέες 
θέσεις 

ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

κλάδος ΥΕ16 Εργατών Γενικά - Έντεκα (11) νέες θέσεις 
Εργατών Καθαριότητας 

Από την απόφαση αυτή προκαλείται ετήσια δα¬ 
πάνη ύψους 246.816,00 ευρώ και θα καλυφθεί από 
τους ΚΑ 20.6011.0001, 20.6051.0001, 20.6051.0002, 
20.6051.0003, 20.6051.0004 του προϋπολογισμού οι¬ 
κονομικού έτους 2017. Ανάλογες πιστώσεις θα προβλε- 
φθούν για τα επόμενα οικονομικά έτη. 

Κατά τα λοιπά ισχύει η 08/Δ.Τ.Α./12911/30.05.2005 
απόφαση του Γενικού Γραμματέα Περιφέρειας Αττικής 
(ΦΕΚ788/Β710.06.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2017 

Με εντολή Συντονιστή 
Αποκεντρωμένης Διοίκησης 
Η Γενική Διευθύντρια 
Εσωτερικής Λειτουργίας 

ΜΑΡΙΑ ΚΑΛΥΒΑ 


Αριθμ. 5362 _ (6) 

Έγκριση προσωρινών κυκλοφοριακών ρυθμίσε¬ 
ων σύμφωνα με την υπ' αριθ. 53/2017 απόφα¬ 
ση του Περιφερειακού Συμβουλίου, στα πλαίσια 
εκτέλεσης του έργου «Εργασίες αποκατάστασης 
και συμπλήρωσης της σήμανσης της υπ'αριθμ(Ι) 
Επαρχιακής οδού Τμήμα Κοπανάς - όρια Νομού 
προς Σκύδρα» της Π.Ε Ημαθίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ107Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α/7.06.2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α/2.03.2007) «Τροποποιήσεις δι¬ 
ατάξεων του ΚΟΚ» και αντικαταστάθηκε με το άρθρο 48 
του ν. 4313/2014. 

6. Το υπ' αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 


οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τηνυπ' αριθμ. ΔΟΥ/οικ/220/15-1 -2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ' αριθ.54218/11-07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47Α/11 -5-2015) καθώς και την υπ' αριθμ. πρωτ. 
14138/15-5-2017 απόφαση Υπουργού Εσωτερικών (ΦΕΚ 
250/Υ.Ο.Δ.Δ/26-5-2017 -ΑΔΑ: ΩΩ09465ΧΘ7-ΗΜΞ) για το 
διορισμό Συντονιστή 

10. Την υπ' αριθμ. 35748/30-5-2017 (ΦΕΚ 1971/τ.Β7 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας - Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
Α.Δ.Μ.Θ. και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11. Το με Α.Π. 19200/28-3-2017 έγγραφο της Δ/νσης 
Διοίκησης Α.Δ.Μ.Θ. με το οποίο διαβιβάζεται στην υπη¬ 
ρεσία η απόφαση Περιφερειακού Συμβουλίου του θέ¬ 
ματος και ενημερώνει για το νομότυπο της απόφασης 
συνοδευόμενη από την μελέτη που αφορά στη λήψη 
περιοριστικών μέτρων ρύθμισης της κυκλοφορίας. 

12. Το με Α.Π.Φ2.3.4/7/1501 /305733/26-7-2017 έγγρα¬ 
φο της ΥποδιεύθυνσηςΤεχνικών Έργων Περιφερειακής 
Ενότητας Ημαθίας με το οποίο διαβιβάζει συμπληρω¬ 
ματικά στοιχεία σχετικά με την απόφαση του θέματος, 
μετά το υπ' αριθμ. 2817/1 -6-2017 έγγραφο. 

13. Την από 26/7/2017 επικαιροποιημένη μελέτη ερ- 
γοταξιακής σήμανσης όπως εγκρίθηκε από την Υποδι¬ 
εύθυνση Τεχνικών έργων Π.Ε Ημαθίας στα πλαίσια υλο¬ 
ποίησης του έργου του θέματος. 

14. Την υπ'αριθμ. Φ2.3.5/7/1546/311696/26-7-2017 
απόφαση της Υποδιεύθυνσης Τεχνικών Έργων Περιφε¬ 
ρειακής Ενότητας Ημαθίας που αφορά την έγκριση της 
3ης παράτασης προθεσμίας εκτέλεσης των εργασιών 
του έργου του θέματος 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίηση τους, να 
εκτελεστούν απρόσκοπτα και με ασφάλεια οι εργασίες 
του υπόψη έργου, αποφασίζουμε: 

Την έγκριση των προσωρινών κυκλοφοριακών ρυθμί¬ 
σεων σύμφωνα με την υπ' αριθμ. 53/2017 απόφαση του 
Περιφερειακού Συμβουλίου ΠΚΜ στα πλαίσια εκτέλεσης 
του έργου: «Εργασίες αποκατάστασης και συμπλήρωσης 
της σήμανσης της υπ’αριθμ. (1) Επαρχιακής οδού Τμήμα 
Κόπανος -όρια Νομού προς Σκύδρα» της Π.Ε Ημαθίας 
όπως περιγράφεται παρακάτω: 

• Αποκλεισμός λωρίδας κυκλοφορίας με εναλλάξ κυ¬ 
κλοφορία των δύο ρευμάτων από την ελεύθερη κάθε 
φορά λωρίδα κυκλοφορίας. 

Τα γεωμετρικά χαρακτηριστικά, οι σημάνσεις και τα 
περιοριστικά μέτρα είναι σύμφωνα με τις Προδιαγραφές 
και Οδηγίες Σήμανσης Εκτελούμενων Έργων (ΟΜΟΕ - 
ΣΕΕΟ) (ΦΕΚ905Β/20.05.2011) και πιο συγκεκριμένα προ¬ 
σαρμοσμένα στην περίπτωση 2.1.3 «Εναλλάξ κυκλοφο¬ 
ρία των δύο κατευθύνσεων». 

Στην περίπτωση που το μήκος της εργοταξιακής ζώνης 
υπερβαίνει τα 50μ, τότε η διεξαγωγή της κυκλοφορίας 
ρυθμίζεται με φωτεινή σηματοδότηση η οποία τοποθε¬ 
τείται στις θέσεις των πινακίδων Ρ-5 και Ρ-6 με αντίστοιχη 
προειδοποίηση με πινακίδες τύπου Κ-21 οι οποίεςτοπο- 
θετούνται στα 200μ. 

Η διάρκεια των περιοριστικών μέτρων κυκλοφορίας 
του θέματος σύμφωνα με το 14° σχετ. θα είναι μέχρι δέκα 
(10) Νοεμβρίου 2017 (ημερομηνία λήξης της 3ης παρά¬ 
τασης των εργασιών του έργου). 

Η εν λόγω έγκριση χορηγείται με τις εξής προϋποθέ¬ 
σεις: 

1. Θα πρέπει να εξασφαλίζεται η ασφαλής πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών, 

2. Η σήμανση θα τοποθετείται κατά τις πρωινές ώρες 
ενώ το απόγευμα θα αποσύρεται και η οδός θα αποδί¬ 
δεται πλήρως στην κυκλοφορία. 

3. Κατά τη διάρκεια των εργασιών απαραίτητη είναι 
και η παρουσία σημαιοφόρων για την ομαλή διεξαγωγή 
της κυκλοφορίας 

4. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 


επηρεάζονται οι υπηρεσίες των μέσων οδικής μαζικής 
μεταφοράς. 

5. Τα μέτρα που λαμβάνονται με τη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα. 

6. Σε κάθε περίπτωση θα πρέπει να εξασφαλίζεται η τα¬ 
χεία και ασφαλής διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά, αστυνομίας). 

7. Η επιβλέπουσα υπηρεσία και ο ανάδοχοςτου έργου 
είναι αρμόδιοι για την υλοποίηση του θέματος. 

8. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η παρούσα απόφαση ισχύει από την ημέρα δημοσί¬ 
ευσης της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων σή¬ 
μανσης, των σηματοδοτών ή των διαγραμμίσεων στο 
οδόστρωμα. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112Α/ 
13-7-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Αυγούστου 2017 

Ο Συντονιστής 

Αποκεντρωμένης Διοίκησης 

ΙΩΑΝΝΗΣ ΣΑΒΒΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 

























